CELEX: 52005PC0556
Language: et
Date: 2005-11-09
Title: Ettepanek: Nõukogu otsus, millega sätestatakse Horvaatia ühinemispartnerluse põhimõtted, prioriteedid ja tingimused {SEK(2005) 1424}

Tähtis õiguslik teade

|

52005PC0556

	[pic] | EUROOPA ÜHENDUSTE KOMISJON |Brüssel 9.11.2005KOM(2005) 556 lõplikEttepanek:NÕUKOGU OTSUS,millega sätestatakse Horvaatia ühinemispartnerluse põhimõtted, prioriteedid ja tingimused(komisjoni esitatud) {SEK(2005) 1424}SELETUSKIRIThessalonikis 19. ja 20. juunil 2003. aastal kokku tulnud Euroopa Ülemkogu kinnitas korduvalt oma kindlat otsust toetada täiel määral ja tõhusalt Lääne-Balkani riikide Euroopaga ühinemise väljavaateid. Ülemkogu kiitis heaks nõukogu 16. juuni 2003. aasta järeldused Lääne-Balkani riikide kohta, sealhulgas lisa „Thessaloniki arengukava Lääne-Balkani piirkonna jaoks: Euroopa lõimumise poole“, mis kehtestas Euroopa partnerluse kui vahendi Lääne-Balkani riikide Euroopa-suunaliste tulevikuväljavaadete elluviimiseks.2004. aastal esitas komisjon oma esimese Horvaatiaga loodava Euroopa partnerluse. Nõukogu võttis selle vastu 13. septembril 2004. aastal. Komisjon peab asjakohaseks ajakohastada kõnealust esimest partnerlust Serbia ja Montenegro 2005. aasta arenguaruande järelduste põhjal.3. oktoobril 2005. aastal alustasid liikmesriigid Horvaatiaga läbirääkimisi Euroopa Liiduga ühinemiseks. Komisjon peab seepärast asjakohaseks vastu võtta ühinemispartnerlus, millega ajakohastatakse eelmine partnerlus. Komisjon on teinud ettepaneku muuta vastavalt nõukogu määrust (EÜ) nr 533/2004, mis on käesoleva otsuse õiguslik alus. Oodates nimetatud ettepaneku vastuvõtmist koostas komisjon samal ajal uuele olukorrale vastava käesoleva ettepaneku eelnõu teksti.Uuendatud partnerluses loetletakse lühiajalised ja keskmise tähtajaga prioriteedid riigi ettevalmistumisel edasiseks lõimumiseks Euroopa Liiduga. Kõnealuselt riigilt oodatakse, et ta valmistaks ühinemispartnerluse raames ette prioriteetide täitmise kava koos ajakava ja konkreetsete meetmetega selle kohta, kuidas ta kavatseb ühinemispartnerluse prioriteete ellu viia. Komisjon jälgib prioriteetide elluviimist regulaarselt arenguaruannete põhjal ning stabiliseerimis- ja assotsiatsiooniprotsessi raames loodud muude struktuuride kaudu.Ühinemispartnerluse prioriteedid peaksid olema aluseks ühenduse finantsabi kavandamisele, mille eraldamine jätkub vastavate finantsinstrumentidega (eelkõige nõukogu 18. detsembri 1989. aasta määruse (EMÜ) nr 3906/89 (PHARE), nõukogu 21. juuni 1999. aasta määruse (EÜ) nr 1267/1999 (ISPA) ja nõukogu 21. juuni 1999. aasta määruse (EÜ) nr 1268/1999 (SAPARD) alusel, mida on muudetud nõukogu 20. detsembri 2004. aasta määrusega (EÜ) nr 2257/2004), mis võimaldavad Horvaatial saada ühinemiseelseid vahendeid.Kavandatud nõukogu otsusel finantsmõju ei ole. Komisjon kutsub eelnevat silmas pidades nõukogu lisatud nõukogu otsuse eelnõu vastu võtma.Ettepanek:NÕUKOGU OTSUS,millega sätestatakse Horvaatia ühinemispartnerluse põhimõtted, prioriteedid ja tingimusedEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu määrust (EÜ) nr 533/2004 Euroopa partnerluse loomise kohta stabiliseerimis- ja assotsieerimisprotsessi raames[1], eriti selle artiklit 2 ja kavandatud uut artiklit 1a,võttes arvesse komisjoni ettepanekutning arvestades järgmist:(1) Euroopa Ülemkogu kiitis heaks Euroopa partnerluste kui vahendi kehtestamise Lääne-Balkani riikide Euroopa-suunaliste tulevikuväljavaadete elluviimiseks stabiliseerimis- ja assotsiatsiooniprotsessi raames.(2) Määrusega (EÜ) nr 533/2004 nähakse ette, et nõukogu peab otsustama ühinemispartnerluses sisalduvad põhimõtted, prioriteedid ja tingimused ning edasised võimalikud kohandused.(3) 13. septembril 2004. aastal võttis nõukogu vastu otsuse luua Euroopa partnerlus Horvaatiaga[2].(4) 3. oktoobril 2005. aastal alustasid liikmesriigid Horvaatiaga läbirääkimisi Euroopa Liiduga ühinemiseks. Läbirääkimiste edukus sõltub Horvaatia ühinemiseks valmistumisel tehtavatest edusammudest, mida mõõdetakse muu hulgas korrapäraselt läbivaadatava partnerluse rakendamise põhjal.(5) Seega on asjakohane vastu võtta ühinemispartnerlus, millega ajakohastatakse praegust partnerlust, et kindlaks määrata uuendatud prioriteedid edaspidiseks tegevuseks tulenevalt 2005. aasta arenguaruande järeldustest Horvaatia ettevalmistuste kohta edasiseks lõimumiseks Euroopa Liiduga.(6) Määruses (EÜ) nr 533/2004 märgitakse, et ühinemispartnerluse rakendamise järelmeetmed tagatakse stabiliseerimis- ja assotsieerimisprotsessi alusel kehtestatud mehhanismide raames.(7) Ettevalmistumisel edasiseks lõimumiseks Euroopa Liiduga peaks Horvaatia välja töötama ühinemispartnerluse prioriteetidega seonduva tegevuskava koos ajakava ja konkreetsete meetmetega,ON VASTU VÕTNUD JÄRGMISE OTSUSE:Artikkel 1Vastavalt nõukogu määruse (EÜ) nr 533/2004 artiklile [1a] on Horvaatia ühinemispartnerluse põhimõtted, prioriteedid ja tingimused sätestatud käesoleva otsuse lisas, mis moodustab käesoleva otsuse lahutamatu osa.Artikkel 2Ühinemispartnerluse rakendamist jälgitakse stabiliseerimis- ja assotsieerimisprotsessi raames loodud mehhanismide, eelkõige komisjoni esitatud aastaste arenguaruannete põhjal.Artikkel 3Käesolev otsus jõustub kolmandal päeval pärast selle avaldamist Euroopa Liidu Teatajas.Brüssel,Nõukogu nimeleesistujaLISAHorvaatia: Ühinemispartnerlus 20051. SISSEJUHATUSEuroopa Ülemkogu kiitis heaks partnerluste loomise kui vahendi Lääne-Balkani riikide Euroopa-suunaliste tulevikuväljavaadete elluviimiseks stabiliseerimis- ja assotsieerimisprotsessi raames.Nõukogu võttis Horvaatiaga loodava Euroopa partnerluse vastu 13. septembril 2004. aastal. 3. oktoobril 2005. aastal alustasid liikmesriigid Horvaatiaga läbirääkimisi Euroopa Liiduga ühinemiseks. On asjakohane vastu võtta ühinemispartnerlus, millega ajakohastatakse eelmine partnerlus tulenevalt komisjoni 2005. aasta arenguaruande järeldustest Horvaatia kohta. Asjaomases uues ühinemispartnerluses määratakse kindlaks uued tegevusprioriteedid. Uued prioriteedid on kohandatud riigi konkreetsetele vajadustele ja ettevalmistustasemele ning neid ajakohastatakse vastavalt vajadusele. Ühinemispartnerluses antakse ka suuniseid Horvaatiale antava finantsabi kohta.Horvaatialt oodatakse, et ta koostaks ühinemispartnerluse prioriteetide täitmiseks tegevuskava koos ajakava ja konkreetsete meetmetega.2. PÕHIMÕTTEDStabiliseerimis- ja assotsieerimisprotsess määrab Lääne-Balkani riikide kursi lähenemisel Euroopa Liidule kuni nende liitumiseni tulevikus.Horvaatia suhtes kindlaks määratud olulisemad prioriteedid on seotud tema suutlikkusega saavutada ühinemiseks ettevalmistumisel edu, eelkõige tema suutlikkusega täita 1993. aasta Kopenhaageni Euroopa Ülemkogu poolt kehtestatud kriteeriume ning stabiliseerimis- ja assotsieerimisprotsessiks kehtestatud tingimusi, eriti nõukogu 29. aprilli 1997. aasta ja 21. ja 22. juuni 1999. aasta järeldustes kindlaksmääratud tingimusi, 24. novembri 2000. aasta Zagrebi tippkohtumise lõppdeklaratsiooni sisu ja Thessaloniki arengukava ning nõukogu poolt 3. oktoobril 2005. aastal vastu võetud läbirääkimiste raamistiku nõudeid.3. PRIORITEEDIDKõnealuses ühinemispartnerluses loetletud prioriteedid on valitud selle põhjal, et nende täitmist või märkimisväärset edu nende osas on reaalne Horvaatialt eeldada lähiaastate jooksul. Eristatakse lühiajalisi prioriteete, mille saavutamist eeldatakse ühe kuni kahe aasta jooksul, ja keskmise tähtajaga prioriteete, mille saavutamist eeldatakse kolme kuni nelja aasta jooksul. Kõnealused prioriteedid hõlmavad nii õigusakte kui ka nende rakendamist. Võttes arvesse kõigi acquis´ rakendamise ja jõustamisega seotud olulisi kulutusi ning ELi nõuete keerukust teatavates valdkondades, ei hõlma partnerlus sellel etapil veel kõiki tähtsaid ülesandeid. Edasise partnerluse raames võetakse täiendavaid prioriteete vastavalt riigi saavutatud edule.Lühiajaliste prioriteetide seast on olulisemad prioriteedid esile tõstetud ning esitatud üheskoos jao 3.1. alguses. Need prioriteedid ei ole esitatud tähtsuse järjekorras.3.1. Lühiajalised prioriteedidEsmased prioriteedid-  Parandada kohtureformi strateegiat ja tegevuskava konsulteerides huvitatud asutustega, sealhulgas vajalike uute õigusaktide vastuvõtmine.-  Võtta vastu korruptsioonivastase võitluse ja korruptsiooni ennetamise riiklik strateegia ja asuda seda rakendama ning tagada asjaomaste rakendamisega seotud valitsusasutuste ja organite nõuetekohane koostöö (sealhulgas korruptsiooni ja organiseeritud kuritegevuse vastu võitlemise ameti täies ulatuses töölerakendamine).-  Tõhustada põhiseaduse rakendamist vähemusrahvuste suhtes. Eelkõige astuda koheseid samme vähemuste proportsionaalse esindatuse tagamiseks kohalikes ja piirkondlikes omavalitsusüksustes, riiklikes ametiasutustes ja kohtuorganites ning riiklikes haldusorganites.-  Viia lõpule pagulaste tagasipöördumine, sealhulgas kõik juhtumid seoses endiste eluruumi kasutamise/rendile andmise õigust omavate isikute eluasemete tagastamise, taastamise ja hooldusega ning piirkondliku koostöö tõhustamine pagulaste tagasipöördumise ja kohapealse integratsiooni kiirendamiseks.-  Säilitada täielik koostöö endise Jugoslaavia asjade rahvusvahelise kriminaalkohtuga.-  Leida lõplikud lahendused pooleliolevates kahepoolsetes küsimustes, eriti piiriküsimustes Sloveeniaga, Serbia ja Montenegroga ning Bosnia ja Hertsegoviinaga.-  Tagada stabiliseerimis- ja assotsieerimiskokkuleppe raames võetud kõigi kohustuste korrektne rakendamine sellistes valdkondades nagu konkurentsipoliitikale ning kinnisavara omandamisele ja pöörata erilist tähelepanu vajadusele vastu võtta ja rakendada terasesektori rekonstrueerimiskava. Jätkata käimasolevaid ning pidada edasisi läbirääkimisi julgeoleku akrediteerimisasutuse haldusalasse kuuluvates kaubandusküsimustes (nt suhkur, laienemise protokoll ning põllumajandus- ja kalandustoodangu edasised kaubandussoodustused).Poliitilised kriteeriumidDEMOKRAATIA JA ÕIGUSRIIKAvalik haldus-  Rakendada täielikult avaliku halduse reformi meetmed töölevõtmise ja edutamise osas ning parandada avaliku halduse kõigi asutuste personalijuhtimise valdkonda, et tagada avaliku teenistuse vastutavus, tõhusus, avatus, läbipaistvus, depolitiseerimine ning kõrge professionaalsuse tase.-  Tagada tõhusad järelmeetmed kõigi turvateenistuste tsiviilikontrolli käigus avastatud puudujääkide suhtes.Kohtusüsteem-  Vähendada järjepidevalt kohtuasjade mahajäämust.-  Teha edusamme kohtute töökorralduse ratsionaliseerimisel, sealhulgas töötada välja kaasaegsed infotehnoloogiasüsteemid.-  Luua avatud, õiglane ja läbipaistev töölevõtmise, töötajate hindamise ja edutamise ning professionaalse arengu süsteem kohtuasutustes, tagades kohtunike, prokuröride ja haldustöötajate kõrgetasemelise koolituse piisav riigipoolne finantseerimine.-  Võtta meetmed kohtuotsuste nõuetekohase ja täieliku täitmise tagamiseks.-  Tagada juurdepääs õigusemõistmisele ja õigusabile ning muuta vastavad eelarvelised vahendid kättesaadavaks; tõhustada koolitust Euroopa Liidu õigusaktide alal.Korruptsioonivastane poliitika-  Jätkata tegevusjuhendite/eetikakoodeksite väljatöötamist ametnikele ja valitud esindajatele ning ka korruptsiooni ennetamise tegevuskavade väljatöötamist asjaomastes õiguskaitseorganites (piirivalve, politsei, toll, kohtud).-  Võtta meetmeid, et tagada korruptsiooni tõkestamise õigusliku raamistiku vastavus ning ühtne rakendatus ja jõustatus ning tagada veelgi tõhusam tegevus korruptsiooni, eelkõige kõrgemal tasemel esineva korruptsiooni aktiivsel ennetamisel, avastamisel ja tõhusal karistamisel.-  Võtta konkreetseid meetmeid, et suurendada korruptsiooni kui tõsise kuriteo teadvustamist.INIMÕIGUSED JA VÄHEMUSTE KAITSE-  Edendada vähemuste austamist ja kaitset kooskõlas Euroopa inimõiguste konventsiooniga, Euroopa Nõukogu rahvuslike vähemuste kaitse raamkonventsiooni põhimõtetega ja liikmesriikide heade tavadega.-  Tagada, et kõiki etniliste motiividega kuritegusid nõuetekohaselt uuritakse ja karistatakse.-  Jätkata mustlaste kaitse ja integreerimise strateegia ja tegevuskava rakendamist ja tagada vajalike vahendite kättesaadavus.-  Töötada välja laiaulatuslik diskrimineerimisevastane strateegia ja alustada selle rakendamist.-  Vaadata läbi audiovisuaalse meedia alased õigusaktid kooskõlas 2004. aasta veebruaris Euroopa Nõukogu, Euroopa Komisjoni ja OSCE ühisekspertide lähetuse poolt esitatud soovitustega; eelkõige läbi vaadata elektroonilise meedia seadus, et luua läbipaistev, prognoositav ja tõhus reguleeriv raamistik ja tagada elektroonilise meedia nõukogu poliitiline sõltumatus; tagada, et Horvaatia raadio ja televisioon ning selle saatenõukogu töötavad sõltumatult ning stabiilselt, kuni Horvaatia raadio ja televisiooni seadus läbi vaadatakse; võtta täiendavaid meetmeid, et laimujuhtumid kriminaalmenetlusest välja jätta.PIIRKONDLIKUD KÜSIMUSED JA RAHVUSVAHELISED KOHUSTUSED-  Parandada oluliselt sõjakuritegude kohtuasjade menetlemist, eelkõige serblaste suhtes erapooletuse tagamise teel.-  Pagulaste tagasipöördumise juhtudel viia viivitamatult lõpule nende juba esitatud eluaseme taastamise taotluste läbivaatamine; taastada kõik majad, millede kohta 2005. aasta lõpuks on vastu võetud positiivne otsus ja 2006. aasta lõpuks kõik need majad, mille kohta on positiivne otsus vastuvõtmisel. Viia majade tagastamine edasiste viivitusteta lõpule.-  Alustada kiiremas korras eluaseme hooldusprogrammiga ja viia selle rakendamine lõpule nende pagulaste suhtes, kes on kaotanud eluruumide kasutamise/ rendile andmise õigused väljaspool riiklikke eripiirkondi ja kiirendada eluaseme hooldusprogrammi rakendamist asjaomastest riiklikest eripiirkondadest tagasipöörduvate pagulaste suhtes. Tagada vastav avaliku teabe levitamine.-  Tagada pagulaste tagasipöördumiste küsimustes nõuetekohane kooskõlastamine ja koostöö kõikide asjaomaste ametiasutuste vahel riiklikul ja kohalikul tasandil.-  Luua sotsiaalsed ja majanduslikud tingimused, et parandada tagasipöördujate reintegratsiooni tingimusi ning tagasipöördujate tunnustamist vastuvõtvate kogukondade poolt, sealhulgas mõjutatud piirkondade regionaalarenguprogrammide kaudu. Taastada võimalus tunnistada kaebused kehtivaks ja vaadata läbi kõik taotlused, mis on esitatud enne eelmise tähtaja lõppemist.-  Rakendada täielikult kokkulepped naaberriikidega, eriti valdkondades nagu kaubandus, võitlus organiseeritud kuritegevusega, piirikorraldus ja uuesti riiki lubamine, piiriülene koostöö ja kohtualane koostöö ning sõlmida asjaomased kokkulepped valdkondades, kus neid veel ei ole.Majanduslikud kriteeriumid-  Rakendada ettenägelikku, stabiilsusele orienteeritud makromajanduslikku poliitikat, sealhulgas töötada välja turupõhised rahalised vahendid rahanduspoliitika tõhustamiseks.-  Tugevdada rahandusalast konsolideerimist alaliste struktuurimeetmete põhjal, eelkõige toetuste ja sotsiaalsete kulutuste valdkonnas ning lahendada niinimetatud „vana pensionivõla“ tagasimaksmise probleem nii, et see ei ohusta rahandusalast konsolideerumist. Võtta vastu ja asuda rakendama meetmeid tervise valdkonna edukaks reformimiseks eesmärgiga parandada asjaomase valdkonna finantsseisu.-  Jätkata riigi rahanduse struktuurireforme, eelkõige kulude haldamise valdkonnas. Tagada suutlikkus läbipaistva ja efektiivse võlahalduse teostamiseks.-  Kiirendada erastamisfondi toimikusse kuuluvate ettevõtete erastamist. Kiirendada suurte riigi omandisse kuuluvate ettevõtete restruktureerimist ja erastamist või likvideerimist, eelkõige põllumajanduses, terasetööstuses ja laevaehituses. Võtta täiendavaid meetmeid kommunaalteenuste (telekommunikatsioon, energia, kütus jne) restruktureerimiseks ja/või erastamiseks.-  Parandada jätkuvalt ettevõtluskeskkonda ettevõtlusturule sisenemise ja sealt lahkumise eeskirjade lihtsustamise kaudu. Eelkõige kiirendada registreerimisprotseduuri ja parandada pankrotieeskirjade rakendamist ning arendada tingimusi eraettevõtluse arendamiseks ning välismaiste otseinvesteeringute tegemiseks.-  Kiirendada maareformi, eelkõige põllumajandusmaa registreerimist ja erastamist tänapäevase ja tõhusa katastri ja kinnistusregistri loomise teel, et kõrvaldada olemasolevad takistused maa- ja eluasemeturu arendamisel.-  Töötada välja makromajanduse statistika.TOIMETULEK LIIKMELISUSEST TULENEVATE KOHUSTUSTEGAKaupade vaba liikumine-  Viia lõpule olemasoleva õigusliku- ja institutsionaalse raamistiku ümberkorraldamine, et tagada reguleerimise, akrediteerimise, standardiseerimise ja toodete sertifitseerimise toimingute lahusus ning luua acqui´le vastavad turujärelevalvestruktuurid. Kiirendada Euroopa normide vastuvõtmist. Jätkata tööd vana ja uue lähenemisviisiga direktiivide ülevõtmisel.-  Tühistada meetmed, millel on Euroopa Liidust importimisel koguseliste piirangutega samaväärne mõju.Asutamisõigus ja teenuste osutamise vabadus-  Alustada vastastikuse erialaste kvalifikatsioonide tunnustamise vastavusseviimist acquis´ga õigustikuga, sealhulgas luua selleks vajalik haldussuutlikkus.-  Alustada riiklike õigusaktide läbivaatamist, et teha kindlaks asutamisõigust ja teenuste osutamise vabadust piiravad sätted.-  Tugevdada riiklike reguleerivate asutuste suutlikkust postiteenuste valdkonnas ja tagada nende sõltumatus.Kapitali vaba liikumine-  Parandada rahapesuvastaseid õigusakte. Tugevdada finantsteabe üksuse haldussuutlikkust ja parandada selle koostööd teiste rahapesuvastase võitlusega seotud institutsioonidega.-  Muuta sujuvamaks ELi kodanike kinnisvara ostude ja vähendada oluliselt suurt mahajäämust esitatud taotluste läbivaatamise osas.Riigihanked-  Viia lõpule Horvaatia riigihanke valdkonna õigusaktide vastavusseviimine acquis´ga ja rakendada vastavad määrused, sealhulgas riigihangete, kontsessioonide ja läbivaatamismenetluste valdkonnas.-  Tugevdada riigihankeasutuse haldussuutlikkust riigihangete seadusega määratud ülesannete täitmisel.Intellektuaalomandiõigus-  Parandada intellektuaal-, tööstus- ja kaubandusomandiõigust käsitlevate õigusnormide jõustamist haldussuutlikkuse tõstmise kaudu, sealhulgas täitevasutustes ja ning kohtutes.Konkurents-  Tagada edasine kõrgema ja madalama tasandi õigusaktide vastavusseviimine acquis´ga et tõhusalt teostada monopolivastase tegevuse ja riigiabi osutamise kontrolli selliste siduvate otsuste suhtes, mida saab kohaldada kõigi majandusvaldkondade suhtes ning riigiabi puhul nii toetuskavade kui ka konkreetsete riigiabimeetmete suhtes.-  Tugevdada haldussuutlikkust ja konkurentsiameti sõltumatust nii riigiabi valdkonnas kui monopolivastases tegevuses. Tagada kohtute areng ning kohtutöötajate koolitus konkurentsi küsimustes.-  Parandada monopolivastaste meetmete jõustamist, keskendudes eelkõige tõsiste konkurentsimoonutuste ärahoidmisele ja hoiatavate sanktsioonide kehtestamisele. Parandada riigiabialaste õigusaktide jõustamist, eelkõige tagades, et kõikide riigiabi meetmete puhul peetakse kinni teatamis- ja tegevuse eelhindamiskohustusest.-  Tagada, et olemasolevad toetuskavad ja kõik maksualased õigusaktid on vastavuses riigiabialase acquis´ga.-  Võtta vastu ja alustada elujõuliste restruktureerimisprogrammide rakendamist terase- ja laevaehitussektoris kooskõlas Euroopa Liidu nõuetega.-  Tagada riigiabi andmise läbipaistvus ning koostada kõikide kehtivate riigiabi meetmete täielik loetelu ning vastav aruandlus kõikidel haldustasanditel; tõsta konkurentsi põhimõtete alast teadlikkust.Finantsteenused-  Tugevdada finantsteenuste järelevalve reguleerivat ja haldusalast raamistikku ja eelkõige valmistada ette kavandatud pangaväliste finantsteenuste integreeritud järelevalveasutuse järkjärguline rakendamine.-  Valmistada ette krediidiasutuste ja investeerimisühingute uute kapitalinõuete raamistiku juurutamine.Infoühiskond ja meedia-  Tugevdada jätkuvalt riiklike reguleerivate asutuste suutlikkust telekommunikatsiooni valdkonnas ja tagada nende sõltumatus.Põllumajandus ja maaelu areng-  Tagada SAPARD/IPARD esinduse tõhus tegevus.-  Kiirendada nõuetekohase kõlvikute identifitseerimise süsteemi ja kariloomade identifitseerimise ja registreerimise süsteemi väljatöötamist.-  Tugevdada põllumajandusstatistika kogumist ja töötlemist kooskõlas Euroopa Liidu standardite ja metoodikaga.-  Töötada välja maaelu arengustrateegia ning poliitikavahendid maaelu arengukavade koostamiseks, rakendamiseks, juhtimiseks, järelevalveks, kontrollimiseks ja hindamiseks.Toiduohutus, veterinaar- ja fütosanitaarpoliitika-  Jätkata veterinaar- ja fütosanitaarsektori vastavusseviimist acquis´ga, kaasajastada järelevalvekorda, ajakohastada põllumajanduslikku toiduainetööstust vastavalt Euroopa Liidu hügieeninõuetele.-  Töötada välja toiduohutuse ning veterinaar- ja fütosanitaarpoliitika põhjalik strateegia. Tugevdada vajalikke haldusstruktuure ja parandada nende omavahelist koostööd, et tagada terviklik lähenemine toiduohutuse parandamiseks kogu toiduahela ulatuses.Kalandus-  Tugevdada kalanduspoliitika haldus- ja eelkõige järelevalvestruktuure.-  Alustada arvutipõhise kalalaevaregistri koostamist.-  Jätkata 2004. aasta juunis saavutatud kolmepoolse kokkuleppe rakendamist Horvaatia poolt ühepoolselt kehtestatud keskkonna- ja kalanduskaitsealade suhtes.Transpordipoliitika-  Jätkata ELi normide rakendamist maanteetranspordi sotsiaal- ja tehniliste õigusaktide valdkonnas ning meretranspordi ohutusnormide valdkonnas.-  Tugevdada raudteesektori haldussuutlikkust.-  Tagada õnnetusjuhtumite uurimise sõltumatu asutuse loomine lennundussektoris ja tugevdada asjaomase valdkonna riiklikke reguleerivaid asutusi.-  Sõlmida Euroopa ühise õhuruumi kokkuleppe raames protokoll üleminekumeetmete kohta ELi lennundusalaste õigusaktide rakendamiseks.Energeetika-  Jätkata ELi acquis´ rakendamist gaasi ja elektrienergia valdkonnas.-  Tagada asjaomaste riiklike reguleerivate asutuste tõhus ja sõltumatu tegutsemine.-  Alustada energiaühenduse lepingu raames võetud kohustuste rakendamist.-  Tugevdada haldussuutlikkust ja parandada vastavust acquis´ga energiatõhususe, taastuvate energiaallikate ja tuumaenergia valdkonnas.Maksukorraldus-  Kiirendada maksualaste õigusaktide ühtlustamist acquis´ga ning tagada nende tõhus jõustamine, pöörates erilist tähelepanu vabatsoonide hõlmamisele käibemaksu territoriaalsel kohaldamisel ning olemasolevate käibemaksu nullmäärade kaotamisele.-  Alustada otseste maksude valdkonna õigusaktide (sealhulgas teabevahetust ELi riikidega käsitlevad sätted) vastavusse viimist acquis´ga, et lihtsustada maksustamise vältimise ja maksudest kõrvalehoidmise vastaste meetmete jõustamist.-  Täita äriühingute maksustamise juhendi põhimõtteid ja tagada, et uued maksumeetmed oleksid nende põhimõtetega vastavuses.-  Tugevdada oluliselt maksu- ja tolliameti haldussuutlikkust, eelkõige maksude kogumise ja kontrolli alal; jätkata toimiva ja piisava personaliga aktsiisimaksu teenistuse tööd; lihtsustada menetluskorda maksupettuste efektiivseks uurimiseks.-  Jätkata infotehnoloogiasüsteemide väljaarendamist, mis on vajalikud elektroonilise teabevahetuse võimaldamiseks ELi ja tema liikmesriikidega.Statistika-  Tugevdada Horvaatia statistikaameti haldussuutlikkust, uuendada selle piirkondlikke büroid ja parandada koostööd teiste ametlikku statistikat tootvate asutustega.-  Töötada välja ettevõtlus- ja sotsiaalvaldkonnastatistika.Sotsiaalpoliitika ja tööhõive-  Jätkata tööõiguse, tervishoiu- ja ohutuse, sugudevahelise võrdsuse ja diskrimineerimisevastase võitluse valdkonna õigusaktide vastavusse viimist acquis´ga.-  Tugevdada asjaomaseid haldus- ja jõustamisstruktuure ning ministeeriumidevahelist koordineerimist.Ettevõtlus- ja tööstuspoliitika-  Lihtsustada veelgi ja kiirendada äriühingute registreerimise korda; juurutada internetipõhine juurdepääs teatud valitsuse meetmetele väike- ja keskmise suurusega ettevõtetele; jätkata regulatiivse mõju hindamist.-  Jätkata Euroopa väikeettevõtluse harta rakendamist.Regionaalpoliitika ja struktuurivahendite koordineerimine-  Töötada välja terviklik regionaalarengu strateegia.-  Määrata põhilised asutused struktuurivahendite rakendamiseks ning tagada nende suutlikkus.Õigus, vabadus ja turvalisus-  Tugevdada piirikorraldust, tõhustades eelkõige merepiiride jälgimist; rakendada integreeritud piirikorraldusstrateegia; suurendada investeeringuid tehnilistesse seadmetesse ja infrastruktuuri; võtta tööle täiendavat personali ja luua nõuetekohase koolituse infrastruktuur.-  Täiustada võlts- ja järeletehtud dokumentide avastamise varustust ja koolitada diplomaatilistel lähetustel olevat ja konsulaarametis töötavat personali.-  Jätkata asüüli valdkonna õigusaktide vastavusse viimist acquis´ga. Luua alaline riiklik asüülitaotlejate vastuvõtukeskus.-  Parandada koordineerimist õiguskaitseorganite ja kohtute vahel, eelkõige seoses majanduskuritegude, organiseeritud kuritegevuse, pettuste, rahapesu ja korruptsiooniga; tõhustada narkokaubandusevastast võitlust ning tõhustada narkomaania ennetamist ja nõudluse vähendamist narkootikumide järele; pakkuda vajalikku erikoolitust täitevasutustele.-  Laiendada rahvusvahelist koostööd terrorismi alal ja rakendada täielikult asjakohased rahvusvahelised konventsioonid; parandada politsei ja luureteenistuste vahelist koostööd ja teabevahetust riigi siseselt ja teiste riikidega; tõhustada terrorismiaktide finantseerimise ja ettevalmistamise ennetamist.Keskkond-  Jätkata horisontaalsete õigusaktide väljatöötamist, sealhulgas keskkonnamõju hindamise ja avalikkuse osalemise alal.-  Selgesõnaliselt määratleda vastutusalad ja tugevdada haldussuutlikkust ja toimevõimet riiklikul ja piirkondlikul tasandil, et tagada planeerimine, sealhulgas finantsstrateegiate väljatöötamine.-  Jätkata riiklike ja piirkondlike järelevalveteenistuste suutlikkuse tugevdamist ja võimaldada neil tõhus keskkonnaalaste õigusaktide jõustamine.-  Võtta koheselt vastu jäätmekäitluskava ja alustada selle rakendamist.Tolliliit-  Jätkata tolliteenistuste haldussuutlikkuse ja toimevõime tõstmist, eelkõige sooduspäritolureeglite kontrolli alal, ja kiirendada nende vastavusseviimist ELi acquis´ga. Panna tõhusalt tööle tollitöötajate koolituskeskus.-  Jätkata vajalike infotehnoloogiasüsteemide väljaarendamist, et võimaldada elektroonilist teabevahetust Euroopa Liidu ja tema liikmesriikidega.-  Võtta vastu ja rakendada tollitöötajate eetikakoodeks.Välissuhted-  Jätkata kaubanduse liberaliseerimise poliitikat stabiliseerimis- ja assotsieerimislepingu, WTO-kohustuste ja kahepoolsete vabakaubanduslepingute rakendamise teel. Valmistuda tulevaste Kagu-Euroopaga vabakaubanduspiirkonna lepingute loomiseks.-  Tagada, et kaubanduse kaitsemeetmed oleksid vastavuses stabiliseerimis- ja assotsiatsioonilepingust ja WTO-lepingust tulenevate kohustustega.-  Viia lõpule läbirääkimised suhkru tariifikvootide sisseviimise kohta stabiliseerimis- ja assotsiatsioonilepingusse ja rakendada asjakohane protokoll.Finantskontroll-  Võtta väljatöötatud strateegia põhjal vastu ühtne reguleeriv raamistik avaliku sektori sisefinantskontrolli kohta.-  Jätkata avaliku sektori sisefinantskontrolli ülesannete määramist ja nende täitmise tõhustamist, tagada selleks piisav personal, koolitus ja vahendid.-  Luua tõhus kord ühenduse finantshuve mõjutavate rikkumiste ja võimalike pettuse juhtumite tuvastamiseks ja menetlemiseks, kehtestada asjakohased järelmeetmed ja kord, kuidas neist komisjonile teatada, ning luua ühenduse finantshuvide tõhusaks ja vääriliseks kaitseks ning koostööks Euroopa Pettusevastase Ametiga vajalikud haldusstruktuurid.3.2. Keskmise tähtajaga prioriteedidPoliitilised kriteeriumidDEMOKRAATIA JA ÕIGUSRIIKAvalik haldus-  Jätkata otseselt Euroopa Liidu acquis´ga seotud institutsioonide loomist ja käivitada reformid riigihalduse üldise efektiivsuse tõstmiseks.Kohtusüsteem-  Jätkata kohtureformi rakendamist ja võtta meetmed kohtuasjade mahajäämuse edasiseks vähendamiseks kõikides kohtutes.-  Jätkata kohtute töökorralduse ratsionaliseerimist, sealhulgas töötada välja kaasaegsed infotehnoloogiasüsteemid.-  Tagada kohtuotsuste korrektne ja tõhus jõustamine.Korruptsioonivastane poliitika-  Edendada korruptsioonivastast võitlust ja rakendada sellega seonduvad õigusaktid. Luua eelkõige pädevates teenistustes korruptsiooni vastu võitlemiseks eriüksused ning pakkuda neile piisavat koolitus ja anda vahendid.-  Tagada rahvusvaheliste õigusaktidega sätestatud normide täitmine, kehtestades asjaomased õiguslikud- ja haldusmeetmed.INIMÕIGUSED JA VÄHEMUSTE KAITSE-  Tagada põhiseaduse täielik rakendamine vähemusrahvuste suhtes, eelkõige seoses vähemuste proportsionaalse esindatusega.-  Jätkata tervikliku diskrimineerimisevastase strateegia rakendamist.-  Jätkata mustlaste olukorra parandamist vastava strateegia tõhustatud rakendamise teel, andes vajalikku finantsabi riiklikul ja kohalikul tasandil, rakendades diskrimineerimisvastaseid meetmeid töösaamisvõimaluste edendamisel ning laiendades juurdepääsu haridusele ja parandades elamistingimusi.-  Jätkata sotsiaalsete ja majanduslike tingimuste parandamist parema õhkkonna loomiseks tagasipöördujate taasintegreerimisel ning vastuvõtvate kogukondade suhtumise parandamiseks tagasipöördujate suhtes.PIIRKONDLIKUD KÜSIMUSED JA RAHVUSVAHELSIED KOHUSTUSED-  Tagada käimasolevates kahepoolsetes küsimustes saavutatavate lõplike kokkulepete sujuv rakendamine, eelkõige piiriküsimustes.-  Jätkata olemasolevate kahepoolsete kokkulepete rakendamist.Majanduslikud kriteeriumid-  Rakendada jätkusuutlik keskmise tähtajaga maksuraamistik vähendades pidevalt avaliku sektori kulutuste, üldise valitsemissektori puudujäägi ja võla osakaalu SKT-st. Tõsta esile avaliku sektori kulutused, et tagada vabad vahendid acquis´ga seotud kulutusteks. Rakendada tervishoiu- ja pensionisüsteemi laiaulatuslik reform. Jätkata toetuste vähendamist suurtele kahjumit tootvatele ettevõtetele.-  Viia lõpule valitsuse vähemus- ja enamusosaluse müük erastamisfondile kuuluvate ettevõtetes.-  Parandada jätkuvalt eraettevõtete asutamise ja arendamise ning välismaiste otseinvesteeringute tegemise tingimusi.-  Saavutada märkimisväärset edu suurettevõtete finantsdistsipliini tugevdamisel, eriti terase-, laevaehituse- ja raudteesektoris.-  Viia lõpule maareform ning pöörata erilist tähelepanu põllumajandusmaa registreerimisele ja erastamisele.-  Jätkata tööturu- ja haridusreformi eesmärgiga suurendada tööjõu aktiivsust ja tööhõivemäära.TOIMETULEK LIIKMELISUSEST TULENEVATE KOHUSTUSTEGAKaupade vaba liikumine-  Saavutada märkimisväärset edu vana ja uue lähenemisviisiga direktiivide ülevõtmisel ning Euroopa standardiorganisatsioonide (Euroopa Standardikomitee (CEN), Euroopa Elektrotehnika Standardikomitee (CENELEC) ja Euroopa Telekommunikatsiooni Standardiinstituut (ETSI)) liikmelisusest tulenevate nõuete täitmisel.Töötajate vaba liikumine-  Kaotada mis tahes diskrimineerivad meetmed Euroopa Liidu võõrtöötajate ja Euroopa Liidu kodanike suhtes.-  Tugevdada sotsiaalkindlustusskeeme koordineerivaid haldusstruktuure.Asutamisõigus ja teenuste osutamise vabadus-  Kaotada Euroopa Liidu füüsilistele ja juriidilistele isikute suhtes kehtivad tõkked piiriüleste teenuste asutamisõiguse kasutamiselt ja osutamiselt.-  Saavutada märkimisväärset edu erialaste kvalifikatsioonide vastastikuse tunnustamise vastavusseviimisel ELi acquis´ga, sealhulgas haridust ja koolitust käsitlevate sätete alal ning jätkuvalt arendada edasi nõutavaid haldusstruktuure.Kapitali vaba liikumine-  Saavutada edu kapitali vaba liikumise suhtes kehtivate piirangute kõrvaldamisel.-  Viia lõpule tõhusa rahapesuvastase režiimi loomine, eelkõige vastavate asutuste täieliku töövõime tagamise, nende piisava varustamise ning hea koostöö kaudu sise- ja rahvusvaheliste partneritega.Riigihanked-  Rakendada riigihangete süsteem koos asjaomaste haldusstruktuuride ja töövahenditega ning teha olulisi edusamme ELi acquis´ga vastavusseviimise lõpule viimisel, tagades, et kõik lepingulised asutused ja kõikide tasandite üksused rakendaksid tõhusalt riigihanke eeskirju. Edendada elektrooniliste vahendite kasutamist hankemenetlustes.Intellektuaalomandiõigus-  Viia lõpule õigusaktide vastavusse viimine acquis´ga intellektuaal- ja tööstusomandi õiguste valdkonnas ja tugevdada nende õiguste rakendamist piraatluse ja võltsimise vastases võitluses.-  Jätkata intellektuaalomandiõiguste jõustamise tõhustamist ning vähendada piraatlust ja võltsimist.Konkurents-  Tugevdada jätkuvalt monopolivastase võitluse ja riigiabiga tegelevat asutust ning panna alus usaldusväärsele õigusaktide jõustamisele asjaomases tegevusvaldkonnas. Parandada oluliselt läbipaistvust riigiabi valdkonnas.-  Töötada välja konkurentsiõiguse ja -poliitika alane koolitus kõigil haldus- ja kohtutasanditel.Finantsteenused-  Viia lõpule õigusaktide vastavusse viimine ELi usaldatavusnõuetega ja jätkata järelevalvetegevuse tõhustamist.-  Viia lõpule krediidiasutuste ja investeerimisühingute uute kapitalinõuete raamistiku rakendamine.Infoühiskond ja meedia-  Võtta vastu vajalikud kõrgema ja madalama tasandi õigusaktid reguleeriva kujundamiseks ja käivitada konkurents kõikides valdkondades.Põllumajandus ja maaelu areng-  Tugevdada turu ja maaelu arengupoliitika rakendamiseks vajalikke haldusstruktuure ja haldussuutlikkust.-  Luua viinamarjaistandusregister kooskõlas Euroopa Liidu standarditega.-  Jätkata ettevalmistusi, et luua efektiivsed ja finantsiliselt usaldusväärsed makseasutused põllumajandusfondide juhtimiseks ja kontrollimiseks kooskõlas Euroopa Liidu nõuete ja rahvusvaheliste auditeerimisstandarditega.Toidu ohutus, veterinaar- ja fütosanitaarpoliitika-  Parandada oluliselt toiduaine alaste õigusaktide vastavusseviimist acquis´ga ja tugevdada vajalikke rakendusstruktuure.-  Saavutada märkimisväärset edu veterinaar- ja fütosanitaarsektori vastavusseviimisel acquis´ga (sealhulgas loomade identifitseerimissüsteem, loomsete jäätmete käitlemine, põllumajandusliku toiduainetööstuse ajakohastamine, loomahaiguste kontrolli programmid, taimekaitse ning seemne ja paljundusmaterjali kvaliteet); oluliselt ajakohastada järelevalvestruktuure.Kalandus-  Oluliselt parandada haldusstruktuure ja varustust, et tagada ühtse kalanduspoliitika tõhus rakendamine, sealhulgas kalavarude majandamine, kalastustegevuse järelevalve ja kontroll, turupoliitika, struktuuriprogrammid ja laevastiku mahutavuse korralduskava, mis vastavad olemasolevatele kalavarudele.-  Viia lõpule arvutipõhise kalalaevade registri koostamine ja satelliidipõhise laevade jälgimise süsteemi juurutamine.Transpordipoliitika-  Viia lõpule maanteetranspordi valdkonna õigusaktide täielik vastavusseviimine acquis´ga.-  Võtta vastu raudteetranspordi alased rakenduslikud õigusaktid, eelkõige sätted koostalitusvõime ja sõltumatu võimsuse eraldamise kohta.-  Jätkata siseveeteedetranspordi valdkonna õigusaktide ELi acquis´ga vastavusseviimist suunas, eelkõige meresõiduohutuse ja jõetranspordi teabeteenistuste valdkonnas.-  Jätkata meretranspordialaste õigusaktide vastavusseviimist ja tagada nõuetekohane lipuriigi kontroll.-  Saavutada lennutranspordialaste õigusaktide täielik vastavusseviimine ELi acquis´ga.-  Jätkata Kagu-Euroopa transpordi piirkondliku tuumikvõrgu arendamist käsitleva vastastikuse mõistmise memorandumi rakendamist.Energeetika-  Jätkata energiatõhususe ja taastuvate energiaallikate, energia siseturu (elektrienergia ja gaas) ning tuumaenergia valdkonna vastavusse viimist ELi acquis´ga ning tugevdada kõnealuste valdkondade haldussuutlikkust.-  Tagada, et õlivarude olemasolu tagab nõutava tarnekindluse.Maksukorraldus-  Oluliselt edendada tööd käibemaksu, aktsiisimaksu ja otsest maksustamist (sealhulgas äriühingute maksustamise juhendit) käsitleva maksuõiguse vastavusseviimise lõpule viimisel.-  Jätkata maksuameti (sealhulgas IT valdkond) tugevdamist ning tagada selle nõuetekohane toimimine, et saavutada vastavus ELi standarditele ja asjaomaste IT süsteemide seotavus ELi vastavate süsteemidega. Töötada välja ja rakendada eetikakoodeks.Majandus- ja rahapoliitika-  Täiustada rahanduspoliitikat turule orienteeritud finantsinstrumentide kasutamise laiendamiseks.Statistika-  Jätkata makromajanduse, ettevõtluse ja sotsiaalvaldkonna statistika väljatöötamist.Sotsiaalpoliitika ja tööhõive-  Viia lõpule acquis´ ülevõtmine ning tugevdada asjaomaseid haldus- ja jõustamisstruktuure, sealhulgas tööinspektsioone.-  Toetada sotsiaalpartnerite jõupingutusi suutlikkuse arendamisel, eelkõige iseseisvate kahepoolsete sotsiaaldialoogide kaudu.-  Töötada välja ja rakendada laiaulatuslik tööhõivestrateegia, mis hõlmab kõiki asjaomaseid osapooli, et tõhustada Euroopa tööhõivestrateegias osalemist. Tagada nõutav analüüsi-, rakendamis- ja hindamissuutlikkus.-  Töötada välja ja rakendada riiklik sotsiaalse kaasamise strateegia, sealhulgas andmete kogumine kooskõlas ELi tegevusega osalemaks tulevikus Euroopa sotsiaalse kaasamise strateegias.-  Määrata kindlaks personali/inimressursside arengu vajadused, et valmistada ette Euroopa Sotsiaalfondi tingimuste täitmine.Ettevõtlus- ja tööstuspoliitika-  Ajakohastada ja paremini määratleda finantsinstrumente käsitlev poliitiline lähenemine väike- ja keskmise suurusega ettevõtete jaoks, mis võimaldaks valitsusel otselaenude asemel kasutada leebemaid toetusskeeme.Regionaalpoliitika ja struktuurivahendite koordineerimine-  Tagada vastutusalade kindel jaotamine ja tugevdada koordineerimist nii ministeeriumide kui ka riiklike ja piirkondlike asutuste vahel.-  Jätkata selleks määratud juhtimis- ja makseasutuste suutlikkuse tõstmist.-  Parandada piirkondlike arengukavade koostamist ja rakendamist.-  Koostada nõuetekohased järelevalve ning hindamissüsteemid ja tõhustada finantsjuhtimist ja kontrollimenetlusi.-  Juurutada vastav piirkondlik statistika.Õigus, vabadus ja turvalisus-  Viia riiklikud õigusaktid vastavusse ELi eeskirjade ja parimate tavadega ning tugevdada veelgi piirikontrolli; töötada välja riiklikud andmebaasid ja registrid ning tagada asjaomaste teenistuste vaheline koordineerimine.-  Töötada välja riiklikud andmebaasid asüülitaotlejate isikuandmete, sealhulgas sõrmejälgede kohta, eesmärgiga valmistada ette EURODACis osalemine.-  Suurendada jõupingutusi pagulaste integreerimisel.-  Parandada jätkuvalt politsei varustust ja täiustada tema infrastruktuuri, sealhulgas rajada arvutipõhine uurimissüsteem; tugevdada koostööd politsei ja teiste õiguskaitseorganite vahel; tõhustada võitlust narkokaubanduse, organiseeritud kuritegevuse, majanduskuritegevuse (sealhulgas rahapesu ja raha võltsimine), pettuste ja korruptsiooni vastu; tõhustada nimetatud valdkondades asjaomaste riiklike õigusaktide vastavusseviimist acquis' ga .-  Valmistada ette mitmete õiguslike vahendite kohaldamine kriminaal- ja tsiviilasjades tehtava õigusalase koostöö valdkonnas ja pakkuda selleks kohtutele vastavat kohtupidamise alast koolitust.-  Teadus ja uurimistöö-  Alustada integreeritud teadusuuringute poliitika väljatöötamist ja rakendamist.Haridus ja kultuur-  Tugevdada jõupingutusi kaasaegse kutseharidus- ja koolitussüsteemi loomisel ja tagada Bologna kriteeriumide rakendamine kõrghariduse valdkonnas.Keskkond-  Tagada keskkonnakaitsenõuete integreerimine muude valdkondade poliitika kujundamisel ja rakendamisel. Välja töötada keskkonnainvesteeringute strateegia, mis põhineb vastavusseviimise kulude hindamisel. Jätkata horisontaalsete õigusaktide rakendamist.-  Jätkata Euroopa Liidu acquis' ülevõtmist, asetades erilist rõhku jäätmekäitlusele, vee kvaliteedile, õhu kvaliteedile, looduskaitsele ja saastatuse komplekssele ennetamisele ja kontrollile. Suurendada investeeringuid keskkonna infrastruktuurile, pöörates eriti tähelepanu reoveekogumisele ja -käitlusele, joogiveevarustusele ja jäätmekäitlusele.-  Ratifitseerida ÜRO raamkonventsiooni Kyoto protokoll kliimamuutuste kohta.Tarbija- ja tervisekaitse-  Jätkata ohutusega seonduvate meetmete vastavusse viimist Euroopa Liidu acquis´ga ja tugevdada efektiivseks turujärelevalveks vajalikku haldussuutlikkust.-  Jätkata ohutusega seonduvate meetmete vastavusse viimist ELi acquis´ga.Tolliliit-  Tõhustada ja konsolideerida tolliteenistuste haldussuutlikkust ja toimevõimet. Laiendada kogu personali koolitamist ja suurendada ELi nõuetega vastavuses oleva infotehnoloogia kasutamist ning jätkata ettevalmistusi, et tagada nende seotavus ELi süsteemiga. Tõhustada auditeerimist ning riskihindamise ja –eristamise meetodite kasutamist.-  Edendada oluliselt acquis´ga vastavusseviimist, eelkõige vabatsoonide, transiidi, lõivude, tariifikvootide ja kauba impordi ja ekspordi järelevalvega seotud valdkondades.Finantskontroll-  Edendada riikliku sisefinantskontrolli süsteemi suutlikkust ja vastavusse viimist (sealhulgas juhtide vastutuse detsentraliseeritus ja sõltumatult teostatav siseauditeerimine ning keskne koordineerimine ja ühtlustamine).-  Korraldada ümber ja tugevdada välisauditeerimise ülesandeid vastavalt rahvusvahelistele ja ELi parimatele tavadele.4. PROGRAMMIDE KAVANDAMINEÜhenduse abi stabiliseerimis- ja assotsieerimisprotsessis osalevatele Lääne-Balkani riikidele antakse olemasolevate rahaliste vahendite raames, eelkõige CARDS määruse[3] kohaselt ja PHARE[4], SAPARDi[5] ja ISPA[6] ühinemiseelsetest vahenditest. Seetõttu puudub käesoleval otsusel finantsmõju. Horvaatial on juurdepääs rahastamisele mitut riiki hõlmavatest ja horisontaalsetest programmidest.5. TINGIMUSEDÜhenduse abi stabiliseerimis- ja assotsieerimisprotsessis osalevatele Lääne-Balkani riikidele on seotud edasiste edusammudega Kopenhaageni kriteeriumide täitmisel ja ka edusammudega käesoleva ühinemispartnerluse konkreetsete prioriteetide täitmisel. Nende üldtingimuste täitmatajätmise korral võib nõukogu rakendada meetmeid nõukogu määruse (EÜ) nr 2666/2000 artikli 5[7] kohaselt. Ühenduse abi suhtes kohaldatakse ka nõukogu 29. aprilli 1997. aasta ja 21.–22. juuni 1999. aasta järeldustes määratletud tingimusi, eelkõige abisaaja ettevõtte kohustust teha demokraatlikke, majanduslikke ja institutsionaalseid ümberkujundusi.Finantsprojektide rahastamiseks kolme ühinemiseelse vahendi (PHARE, ISPA ja SAPARD) kaudu antakse ühenduse abi tingimusel, et Horvaatia täidab oma stabiliseerimis- ja assotsieerimiskokkuleppe kohaselt võetud kohustused, astub edasisi samme Kopenhaageni kriteeriumide ning eelkõige loodavas ühinemispartnerluses sisalduvate konkreetsete prioriteetide täitmisel. Nende üldtingimuste täitmata jätmise korral võib nõukogu võtta vastu otsuse finantsabi peatamise kohta määruse (EÜ) nr 622/98 artikli 4 kohaselt.6. JÄRELEVALVEÜhinemispartnerluse rakendamist kontrollitakse stabiliseerimis- ja assotsieerimisprotsessi alusel kehtestatud mehhanismide raamistiku, eelkõige komisjoni esitatud aastaaruannete kaudu.[1] ELT L 86, 24.3.2004, lk 1. Määrust on muudetud määrusega (EÜ) nr …(ELT…).[2] Nõukogu otsus 2004/648/EÜ, 13. september 2004, Horvaatiaga loodavas Euroopa partnerluses sisalduvate põhimõtete, prioriteetide ja tingimuste kohta (ELT L 297, 22.9.2004, lk 19).[3] Nõukogu määrus (EÜ) nr 2666/2000 (EÜT L 306, 7.12.2000, lk 1). Määrust on viimati muudetud määrusega (EÜ) nr 2257/2004 (ELT L 389, 30.12.2004, lk 1).[4] Nõukogu määrus (EMÜ) nr 3906/89 (EÜT L 375, 23.12.1989, lk 11). Määrust on viimati muudetud määrusega (EÜ) nr 2257/2004 (ELT L 389, 30.12.2004, lk 1).[5] Nõukogu määrus (EÜ) nr 1268/1999 (EÜT L 161, 26.6.1999, lk 87). Määrust on viimati muudetud määrusega (EÜ) nr 2257/2004 (ELT L 389, 30.12.2004, lk 1).[6] Nõukogu määrus (EÜ) nr 1267/1999 (EÜT L 161, 26.6.1999, lk 73). Määrust on viimati muudetud määrusega (EÜ) nr 2257/2004 (ELT L 389, 30.12.2004, lk 1).[7] Nõukogu määruse (EÜ) nr 2666/2000 artikkel 5:“1. Demokraatia põhimõtete, õigusriigi põhimõtte, inimõiguste, vähemuste õiguste ja põhivabaduste austamine on käesoleva määruse rakendamiseks möödapääsmatu, olles ka ühenduse abi saamise eeltingimuseks. Kui neid põhimõtteid ei austata, võib nõukogu komisjoni ettepaneku põhjal võtta kvalifitseeritud häälteenamusega asjakohaseid meetmeid.2. Ühenduse abi suhtes kohaldatakse ka nõukogu 29. aprilli 1997. aasta järeldustes määratletud tingimusi, eelkõige abisaaja ettevõtte kohustust teha demokraatlikke, majanduslikke ja institutsionaalseid ümberkujundusi.”